section_heading: Porno karijera
paragraph_text: Odrediti točan broj filmova u kojima je nastupao u ranoj fazi svoje karijere gotovo je nemoguće budući se njegovo ime rijetko pojavljivalo na uvodnim špicama, a oni koji su to i radili pisali su potpuno drugačije pseudonime od onih pod kojim danas poznajemo Johna Holmesa. Na primjer, jedna od ranih brošura Swedish Erotice iz 1973. godine ima pet različitih filmića s Holmesom u kojima na svakoj piše drugo ime. U ranim danima svoje karijere Holmesov nadimak bio je The Sultan of Smut (igra riječi koja podsjeća na nadimak velikog igrača bejzbola Babea Rutha - The Sultan of Swat).